వెడ్మ రాము

వెడ్మ రాము (జూలై, 1914 ౼ అక్టోబరు 26, 1987) గిరిజన ఉద్యమ నాయకుడు. నిజాం పాలకులకు వ్యతిరేకంగా ఆదివాసీ గిరిజన ఉద్యమాన్ని నడిపిన కొమురం భీమ్ ప్రధాన అనుచరుడు.

జననం 
వెడ్మ రాము 1914, జూలై నెల గోండుజాతికి ఆశ్రిత కులమైన బిరుదు గోండు (తోటి) కులానికి చెందిన వెడ్మ మెంగు, జంగూ భాయి దంపతులకు ప్రథమ సంతానంగా జన్మించాడు. ఈయన జన్మస్థానం ఆదిలాబాద్ జిల్లాలోని లక్షెట్టిపేట దగ్గరి కాశీపేట మండలంలో ఉన్న మల్కపల్లి గ్రామం. 16వ ఏట ఆత్రం ముత్తుబాయిని పెళ్లి చేసుకున్నాడు,.

ఉద్యమ జీవితం 
జోడేఘాట్ భూ పోరాటంలో నిజాం పాలకులపై కొమురం భీమ్ తో కలిసి ఉద్యమాన్ని నడిపిన రాము, తన ఆటాపాటలతో చుట్టుప్రక్కల ఉన్న పన్నెండు గ్రామాలలోని గిరిజనులను చైతన్యవంతం చేశాడు. వెడ్మ రాముతోపాటు కొమురం సూరు కూడా పోరాటంలో పాల్గొన్నాడు.

ఇతర వివరాలు 
 గిన్నెధరి రాయ్‌సెంటర్‌లో గోండు పెద్దల సమక్షంలో కుమ్రం భీము చరిత్రను, గోండుల రాచరిక చరిత్రను, సాంస్కృతిక-మత విశ్వాసాల విశిష్టతలను తెలియజేశాడు.

మరణం 
వెడ్మ రాము 1987, అక్టోబరు 26న మరణించాడు. ప్రతి సంవత్సరం రాము జయంతి రోజున ఏదుల్‌పాడ్ లో వర్ధంతి నిర్వహించబడుతుంది.

ఇవికూడా చూడండి 
 కొమురం భీమ్
 కొమురం సూరు

మూలాలు 

ఆదిలాబాదు జిల్లా ఉద్యమకారులు
ఆదివాసీ హక్కుల కోసం నిజాం ప్రభుత్వంతో పోరాడిన వ్యక్తులు
1914 జననాలు
1987 మరణాలు